钦定古今图书集成/明伦汇编/氏族典/第245卷 > 张次夔
## 钦定古今图书集成/明伦汇编/氏族典/第245卷 > 张次夔

按《万姓统谱》：“次夔字和仲，大年子。以荫补福州理掾。
部使者摄州事，以私意挠狱，坚持不可，使者不能夺。
帅相陈俊卿荐之，迁西安令，通判兴国军。郡多私铸
大冶，尢甚，守用幕官捕治峻急，扰及平民，次夔争不
听。已而守果以激变致盗啸聚贬去，人服次夔明后
奉祠里居，适岁小歉，查源洞倡变乱，次夔请于宰，遣”
兵掩捕，不听，乃走报郡守，随檄次夔集民之材武者，
斩获数级。贼退，乡人建生祠，且为之立碑。